Na podlagi 44. člena Zakona o nalezljivih boleznih (Ur. l. RS, št. 69/95, 25/04 Odl. US: U-I-127/01-27, 47/04-ZdZPZ, 119/05, 33/06-UPB1) in 17. člena Pravilnika o pogojih za pripravo in izvajanje programa preprečevanja in obvladovanja bolnišničnih okužb (Ur.l. RS, št. 74/99, 92/06), sprejema izvajalec zasebne zdravstvene dejavnosti v ZASEBNI ZOBNI AMBULANTI …………………………….…………………………….iz ………………………………………, dne ………………………..
PROGRAM PREPREČEVANJA  OKUŽB V 
ZASEBNI ZOBNI  AMBULANTI 
………………………………..

I.
Definicije in obveznosti izvajalcev zdravstvene dejavnosti

Okužbe povezane z zdravstvom ali zdravljenju pridružene okužbe so okužbe, ki so povezane z bivanjem bolnika v bolnišnici in z ispostavljenostjo postopkom diagnostike, zdravljenja, zdravstvene nege, rehabilitacije v vsaki zdravstveni dejavnosti. Pojavi se po 48 urah po sprejemu ali opravljenem posegu in bolnik ni bil v inkubaciji za njo.
V skladu z zakonskimi določili v R Sloveniji pripravi program strokovni vodja oz. za to dejavnost usposobljeni zdravstveni delavci oziroma zdravstveni sodelavci, izvaja  pa ga vsaka pravna in fizična oseba, ki opravlja zdravstveno dejavnost, torej vsi zaposleni.
Za to dejavnost usposobljeni zdravstveni delavci nadzorujejo izvajanje ukrepov za preprečevanje in obvladovanje okužb. 
II.
Vsebine programa

Program opredeljuje tveganja za okužbo pri izvajanju postopkov ter določa ukrepe za obvladovanje tveganja. 

Obsega naslednje vsebine:

· Izvajanje vseh diagnostičnih, terapevtskih, negovalnih in ostalih postopkov.
· Izvajanje sterilizacije, dezinfekcije, čiščenja in rokovanja z odpadki.
· Ravnanje z bolniki, zdravstvenimi delavci in sodelavci z okužbami.
· Program zaščite zdravstvenih delavcev in zdravstvenih sodelavcev na delovnih mestih.
· Program usposabljanja zdravstvenih delavcev in drugih zaposlenih.
S tem programom se določa tudi odgovorna oseba za izvajanje programa.

Program opredeljuje najmanj minimalne tehnične pogoje, ki morajo biti izpolnjeni za izvajanje tega programa.

Ta program je izdelan za zobno ambulanto.
III.
Pisna pravila

Glede na vsebino programa opredeljeno v poglavju II. so sestavni deli programa tudi naslednja pisna navodila:

· Pisno navodilo o načinu epidemiološkega spremljanja okužb povezanih z zdravstvom ter ukrepih v zvezi z odkrivanjem, obvladovanjem in preprečevanjem drugih nalezljivih bolezni (Program epidemiol. spremljanja).
· Pisno navodilo za izvajanje vseh diagnostičnih, terapevtskih, negovalnih in ostalih postopkov z večjim tveganjem za okužbo (Program izvajanja diagnostičnih, terapevtskih, negovalnih in ostalih postopkov).
· Pisno navodilo o higieni rok (Navodilo št. 1).
· Pisno navodilo o vrstah in načinih sterilizacije, priprave inštrumentov in materiala za sterilizacijo, vrstah in načinih pakiranja ter kontroli in vodenju evidence sterilizacije (Navodilo št. 2).
· Pisno navodilo o sredstvih, načinih in pogostnosti razkuževanja (Navodilo št. 3).
· Pisno navodilo o načinih in pogostnosti čiščenja prostorov in opreme (Navodilo št. 4).
· Pisno navodilo o razvrščanju, zbiranju, shranjevanju in  oddaji odpadkov (Navodilo št. 5).
· Pisno navodilo o vrstah izolacijskih postopkov pri bolnikih/pacientih glede na poti prenosa okužb in trajanje izolacijskih ukrepov za posamezne okužbe (Navodilo št. 6). 
· Pisno navodilo o vrsti  in uporabi osebne varovalne opreme (Navodilo št. 7).
· Pisno navodilo o trajanju začasne odstranitve zdravstvenih delavcev in sodelavcev z delovnega mesta v času okužbe in ob stiku z okuženo osebo (Navodilo št. 8).
· Pisno navodilo o ukrepih ob izpostavljenosti ZD okužbam (Navodilo št. 9).
· Pisno navodilo o postopkih zbiranja in pranja perila (Navodilo št. 10).

· Neoporečnost vode (Navodilo št. 11).
· Pisno navodilo o posebnih postopkih pri opravljanju zobozdravstvene dejavnosti (Navodilo št. 12).

IV.
Izvajanje diagnostičnih, terapevtskih, negovalnih in ostalih postopkov

V zasebni zobozdravstveni dejavnosti izvajamo diagnostične, terapevtske, negovalne in ostale postopke po načelih dobre klinične prakse in upoštevamo navodila o ukrepih za preprečevanje okužb. 

Ob tem posebno pozornost posvečamo higieni rok, uporabi osebne varovalne opreme, izvajanju sterilizacije, razkuževanja in izobraževanju zdravstvenih delavcev, zdravstvenih sodelavcev in ostalih zaposlenih. 

V.
Sterilizacija, dezinfekcija, čiščenje in rokovanje z odpadki

Odstranjevanje patogenih mikroorganizmov okolju, kjer se opravlja zdravstvena dejavnost s posegi različne stopnje tveganja za okužbo, so  pomemben ukrep za preprečevanje  okužb. S sterilizacijo zagotavljamo material brez prisotnosti mikroorganizmov in spor za uporabo pri bolnikih, kadar omenjeni material pride v stik s sterilnimi področji telesa ali krvnim obtokom, po postopku, ki je preverjen in nadzorovan.

VI.
Ravnanje z bolniki, zdravstvenimi delavci in sodelavci z okužbami

Glede na poti prenosa izvajamo v zasebni zobozdravstveni dejavnosti posebne postopke obravnave pacientov z znano okužbo ob naročanju, sprejemu in obravnavi. Paciente s tveganjem za prenos okužbe naročimo kot zadnje tisti dan. 
Zdravstveni delavec, zdravstveni sodelavec z nalezljivo boleznijo, katero lahko na delovnem mestu prenese na paciente ali sodelavce, v času trajanja kužnosti  ne more delati. Pri določenih okužbah se dovoli delo z omejitvami.

V zasebni zobozdravstveni dejavnosti izvajamo zgoraj navedene ukrepe po enotnih pisnih pravilih (Navodilo št. 6, 8).

VII.
Program zaščite zdravstvenih delavcev in sodelavcev na delovnih mestih

Vsakodnevni neposredni stik z osebami z znano ali neprepoznano okužbo ali kolonizacijo pomeni tveganje za zdravstvenega delavca in zdravstvenega sodelavca. Izvajamo naslednje ukrepe:

· Izobraževanje osebja in opredelitev tveganja ob izpostavljenosti okužbam.
· Uporaba  osebne varovalne opreme. 

· Imunoprofilaksa: zobozdravnik in zobni asistent sta cepljena proti hepatitisu B, vsako leto je za zobozdravnika in zobnega asistenta priporočeno cepljenje proti gripi

V ta kontekst sodijo tudi prej navedene doktrine in ukrepi, zlasti izvajanje razkuževanja in čiščenja, pravilno rokovanje z odpadki, ustrezna osebna higiena ter zagotavljanje tehničnih pogojev, ki so potrebni za izvajanje tega programa.

V zasebni zdravstveni dejavnosti izvajamo ukrepe iz tega poglavja po poenotenih pisnih pravilih (Navodilo št. 1, 2, 3, 4, 5, 7, 9).

VIII.

Program usposabljanja zdravstvenih delavcev in drugih zaposlenih

Osebje, ki ima ustrezna znanja, je osnovni pogoj za uspešno izvajanje programa preprečevanja in obvladovanja okužb povezanih z zdravstvom.

Z ustreznim izobraževanjem zagotavljamo poznavanje osnov higiene, nastanka in preprečevanja okužb, kar dosegamo z internim izobraževanjem v zasebni zdravstveni dejavnosti ter zunanjim izvajalcem teh storitev. Izobraževanje se začne ob sprejemu na delo ter je kontinuirano. Vsebina izobraževanja mora biti prilagojena stopnji izobrazbe in vrsti dela. Zdravniki in drugi zdravstveni delavci se morajo izobraževati tudi na seminarjih, simpozijih in delavnicah, ki obravnavajo obvladovanje okužb, v državi in drugod po svetu. Seznanjeni morajo biti z nastankom okužb povezanih z zdravstvom, dejavniki tveganja, ukrepih preprečevanja ter načini epidemiološkega spremljanja okužb povezanih z zdravstvom.

Vsebina programa:
· Nastanek in vrste okužb povezanih z zdravstvom ter dejavniki tveganja.
· Higiena rok in osebna higiena.
· Varovanje bolnika pred okužbo, varovanje zdravstvenih delavcev in sodelavcev pred poškodbo in okužbo na delovnem mesu.
· Predstavitev dejavnikov tveganja za prenos okužb pri posameznih postopkih in posegih, postopki dela pri bolnikih v izolaciji, preprečevanje stika s krvjo in izločki.
· Čiščenje razkuževanje, sterilizacija in vzdrževanje pripomočkov za delo.
· Čiščenje bolnikove neposredne okolice in neposredne okolice delovnega področja.
· Ustrezno prezračevanje.
· Varno ravnanje z odpadki v zasebni zobozdravstveni dejavnosti.
· Izpolnjevanje obvezne dokumentacije.
Osnovni izobraževalni progam obsega najmanj 10 ur. Osnovni program se ponavlja in dopolnjuje z novimi izsledki in vsebinami na vsakih 5 let.
IX.
Odgovorna oseba za izvajanje programa

Za izvajanje tega programa in pripadajočih pisnih pravil je odgovoren delavec:  
_____________________________________________________________________________

X.
TEHNIČNI POGOJI ZA IZVAJANJE PROGRAMA

V zasebni zobni ambulanti …………………………………..................... zagotavljamo naslednje minimalne higiensko tehnične pogoje za izvajanje tega programa:

· Opremljenost delovnih mest z opremo in pripomočki za higieno rok in osebnimi zaščitnimi sredstvi.
· Oskrbo z sterilnim materialom in inštrumenti.
· Prostore in aparature za sterilizacijo.
· Laboratorijske storitve pooblaščenega mikrobiološkega laboratorija.
· Preskrbo z zdravstveno ustrezno pitno vodo.
· Prostorska ureditev z ločitvijo čistih in nečistih postopkov in poti
· Zbiranje, sortiranje, prevoz in pranje perila.
· Čiščenje prostorov in opreme.
· Ločeno odlaganje, zbiranje in odstranjevanje odpadkov.
· Prezračevanje.
I. Opremljenost delovnih mest z opremo in pripomočki za higieno rok in osebnimi zaščitnimi sredstvi

Vsa mesta, ki so namenjena za higienizacijo rok osebja (garderoba, sanitarni prostori, ambulanta, diagnostično-preiskovalni prostori), morajo biti opremljena z naslednjo opremo:
- umivalnik

- stenski nosilec, embalaža s tekočim milom za tekoče milo z izlivko (s podaljšanim vzvodom za 
razdeljevanje brez dotika z dlanjo, zaprti sistem z zamenljivim polnjenjem v originalni embalaži 
proizvajalca),

- embalaža za razkužilo za roke z izlivko (s podaljšanim vzvodom za razdeljevanje brez dotika z dlanjo, zaprti sistem z zamenljivim polnjenjem v originalni embalaži proizvajalca  za uporabo v nosilcu ali prosto stoječe),
- zaprt stenski podajalnik ali nosilec za papirne brisače v položaju s spodnjim odvzemom,

- pokrita posoda za odpadke z odpiranjem pokrova brez dotika z roko,

- sredstvo za nego kože rok.
V zasebni zobni  ambulanti ……………………………………………………….. zagotavljamo:

- čiste komplete delovne obleke,
- delovno obuvalo, ki se lahko uporablja samo v prostorih ordinacije ter je primerno za temeljito čiščenje in po potrebi razkuževanje.  
V zasebni zobni ambulanti …………...……………………………… zagotavljamo opremljenost z naslednjimi vrstami osebne varovalne opreme: 

- rokavice: preiskovalne (zaščitne, sterilne), gospodinjske ,
- kirurška maska: večslojna maska iz netkanega materiala, 
- zaščitna očala za enkratno ali večkratno uporabo, 

- zaščitni predpasnik za enkratno uporabo, 
V zasebni ambulanti, ki opravlja kirurške posege, pa tudi:

- rokavice: kirurške sterilne,
- OP sterilen plašč,

- kapa, 

- obuvalo.
II. Oskrba s sterilnim materialom in inštrumenti

Oskrbo s sterilnim materialom in inštrumenti zagotavljamo z:

- uporabo nepovratnega sterilnega materiala za enkratno uporabo,
- uporabo uslug sterilizacije preko zunanjega izvajalca (pogodba), 

- izvajanjem sterilizacije v lastnih prostorih z lastnimi sterilizatorji.
III. Prostori in aparature za sterilizacijo

Pri izvajanju sterilizacije mora biti zagotovljena ločitev čistih in nečistih poti .Tehnična oprema: termodezinfektor ali posode za odlaganje inštrumentov v sredstvo za dekontaminacijo (razkužilniki), pult z ločenim pomivalnim koritom za čiščenje inštrumentov (za ta namen se v nobenem primeru ne sme uporabljati umivalnik, ki je namenjen za umivanje rok!), naprava za pakiranje,  sterilizator, prostor ali omara ali police za shranjevanje sterilnega materiala. 

Avtoklav mora ustrezati standardu EN 285, EN 13060.

Ovojnina mora ustrezati vrsti sterilizacije (EN 868). 

Vsa oprema prostora ali mesta za izvajanje sterilizacije in shranjevanje sterilnega materiala mora biti izdelana tako, da je omogočeno temeljito mokro čiščenje in razkuževanje. Vse faze sterilizacije so določene, preverjene in nadzorovane.
Sterilizacijo izvajamo po posebnem navodilu, ki je sestavni del tega programa (Navodilo št. 2).

IV. Laboratorijske storitve pooblaščenega laboratorija

Laboratorijske storitve zagotavlja laboratorij:
- območnega ZZV______________________________________________

V. Preskrba z zdravstveno ustrezno pitno vodo (Navodilo št. 11)
- Kakovost vode v hišnem vodovodnem omrežju mora ustrezati zahtevam pravilnika o pitni vodi.
- Zasebna praksa mora imeti načrt ali shemo vodovodnega omrežja.  
- Preprečeno mora biti zastajanje vode v omrežju, pred uporabo naj se voda toči 2 minuti.      
VI.
Prostorska ureditev z ločitvijo čistih in nečistih postopkov in poti
Načela tehnične izvedbe:

- Ločevanje prostorov in območij, kjer potekajo čisti postopki od tistih, kjer prihaja do onesnaženja delovnih površin, materiala.  
- Prostorska ureditev z ločitvijo čistih in nečistih poti
- Zaščiteno območje (prostor v katerem se izvajajo diagnostični ali terapevtski postopki – ambulanta), v katerem je večja verjetnost onesnaženja okolja z bolnikovimi izločki in aerogenega prenosa. Z umivanjem rok in razkuževanjem površin se vzdržuje minimalno število mikroorganizmov. Pacienti se mešajo, zato je potrebno po vsakem nečistem posegu razkuževanje rok, površin, zamenjava pregrinjal in prezračevanje prostora.
- Nečisto območje (prostor za odlaganje uporabljenih inštrumentov, perila, prostor za dekontaminacijo uporabljenih pripomočkov, splakovalnica in sanitarni prostor), kjer je velika verjetnost onesnaženja okolja in materiala z bolnikovimi izločki. 
- Ločevanje osebja: če ni mogoče zagotoviti posebnega osebja, ista oseba izvaja čiste in nečiste postopke časovno ločeno, najprej čisto, zatem nečisto ob ustrezni higieni rok in zaščiti delovne obleke ter uporabi druge potrebne varovalne opreme.
Veljajo vsi standardi higiene in razkuževanja rok, ter standardi čiščenja in razkuževanja prostorov in opreme navedeni v strokovnih podlagah za preprečevanje okužb povezanih z zdravstvom.

VII .
Sortiranje, zbiranje, prevoz in pranje perila

Zagotavljamo naslednje tehnične pogoje v zvezi z oskrbo s čistim perilom (Navodilo št. 10):

· V največji možni meri, zlasti na tistih mestih, kjer prihaja do kontaminacije s telesnimi tekočinami in izločki pacienta, uporabljamo materiale za enkratno uporabo (slinčki, pregrinjala za paciente).
· Pralno perilo mora biti iz materiala, ki omogoča pranje na temperaturi najmanj + 71 stopinj Celzija v trajanju 25 minut. Za pranje perila uporabimo običajne postopke (pralne preparate za program + 90 stopinj Celzija; mehčalcev NE uporabljamo).
· Perilo praviloma peremo v čistilnici.
· Če peremo perilo na domu, peremo perilo v ločeni šarži. V takem primeru je priporočljivo pred ponovno uporabo stroja slednjega izprati v prazno z dodatkom sredstva za odstranjevanje vodnega kamna. 
· Oprano perilo shranjujemo ločeno od civilnih oblačil in mora biti  omogočeno mokro čiščenje in dezinfekcija površin v omari.

VIII.
Čiščenje prostorov in opreme

V zvezi s čiščenjem prostorov in opreme Zasebna zobna ambulanta ……………………………...

………………………………………….….. zagotavlja naslednje tehnične pogoje:
· Čiščenje prostorov zaupamo preverjenemu zunanjemu izvajalcu ali čistimo sami.
· Vse površine (tla, stene, stropovi, oprema) morajo biti izdelane tako, da so gladke ter jih je mogoče mokro čistiti in razkuževati. Oblazinjena oprema s tkanimi materiali ter preproge niso dovoljeni.
· Čistilo, razkužilo ter ustrezen pribor za izvajanje čiščenja: ločen pribor za čiščenje nečistih površin in prostorov ter poseben pribor za čiščenje čistih prostorov. Čistilni pribor mora biti označen ali uporabimo barvno ločevanje, večnamenske krpe (npr. za čiščenje WC školjke rdeča krpa).
· Neposredno bolnikovo okolico čisti, razkužuje medicinska sestra, prav tako izvaja dekontaminacijo instrumentov, pribora, pripomočkov.
· Čistilni pribor se mora shranjevati v ločenih, zaprtih omaricah ali v posebnem prostoru.

· Čistilne in razkužilne raztopine po navodilih proizvajalca pripravlja za čiščenje in razkuževanje pooblaščena oseba. Pri delu uporablja osebno varovalno opremo.
· Čiščenje se opravlja po planu čiščenja, ki je sestavni del tega programa (Navodilo št. 4).

IX.
Odlaganje, zbiranje in odstranjevanje odpadkov

Načela:

· Vsi odpadki se sortirajo in  zbirajo ločeno glede na kategorizacijo odpadka na mestu nastanka. Naknadno sortiranje odpadkov ni dovoljeno.

· Vsi odpadki se zbirajo v pokritih posodah ali vrečah, ki imajo oznako o vrsti odpadkov, za katere so namenjene. V prostorih za opravljanje zdravstvene dejavnosti morajo biti posode s pokrovi, ki se odpirajo brez dotika z roko.

· Ločeno zbiramo naslednje vrste odpadkov:
	Klasifikacijska številka odpadka
	Opis odpadka zdravstva
	Opredelitev

	18 01 01
	Ostri predmeti
	Poškodovani in dotrajani instrumenti z rezili ali konicami, ki niso kontaminirani s telesnimi tekočinami ali izločki.

	18 01 03
	Odpadki, ki z vidika preventive pred infekcijo zahtevajo posebno ravnanje pri zbiranju in odstranitvi
	Ostri predmeti – skalpeli, igle, lancete, ki so bili v stiku s telesnimi tekočinami ali izločki.

Material, ki je bil uporabljen pri obravnavi bolnika z okužbo za katero je predpisana izolacija.
Material, ki je kontaminiran (ali vsebuje) telesne tekočine in izločke v količini več kot 100 ml. Material uporabljen pri dializi B.

	18 01 04
	Odpadki, ki z vidika preventive pred infekcijo ne zahtevajo posebnega ravnanja (perilo, mavčni povoji, plenice, oblačila za enkratno uporabo)
	 Material, ki ni zajet v 18.01 03, lončki za enkratno uporabo, rokavice, kirurške maske, pregrinjala, slinčki za enkratno uporabo, zaščitne obleke in ščitniki za obutev in lasišče za enkratno uporabo

	18 01 06
	Kemikalije, ki vsebujejo nevarne snovi
	Reagenti, fiksirji, razvijalci, ostanki koncentriranih pripravkov dezinfekcijskih sredstev,  (upoštevamo oznake nevarnosti na originalni embalaži).

	18 10 07
	Kemikalije, ki niso zajete v 18 01 06
	Topila, čistila.

	18 01 10
	Amalgamski odpadki
	Odbruski, mulj iz separatorjev, ostanki od priprave amalg. plomb, izpuljeni zobje z amalg. plombami.

	20 01 01
	Embalaža
	

	20 03 01
	Mešani komunalni odpadki
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	


· Zagotavljamo redni odvoz odpadkov po zbiralcu, ki ima dovoljenje/koncesijo za zbiranje določene vrste odpadkov.

· Odpadke zbiramo in odstranjujemo v skladu s posebnim navodilom (Navodilo št. 5) in Načrtom gospodarjenja z odpadki.

X.    Prezračevanje

Prezračevanje prostorov je pomembno za zmanjševanje tveganja za okužbo prek zraka ter eliminacijo neprijetnih ali škodljivih par in hlapov iz prostorov.

V vseh prostorih zasebne zdravniške dejavnosti mora biti zagotovljeno učinkovito prezračevanje,  naravno skozi okna (5 do 10 min /2 uri) ali umetno prek prezračevalnega sistema z dovodom svežega, po potrebi kondicioniranega zraka in odvodom odpadnega zraka (menjava zraka vsaj 6-krat/uro). Sistemi umetnega prezračevanja morajo biti načrtovani in zgrajeni tako, da je omogočeno čiščenje in po potrebi razkuževanje prezračevalnih kanalov in difuzorjev za razporejanje zraka v prostorih. 
XI.
Izvajanje programa

Ta program izvajajo vsi zaposleni v Zasebni zobni ambulanti …………………………………….

…………………………………………….  glede na  izobrazbo, področje dela in zadolžitve. 
Odgovorna oseba za izvajanje programa nadzoruje njegovo izvajanje ter dopolnjuje  program in pripadajoča pisna navodila v skladu z razvojem medicinske doktrine. 

XII.
Veljavnost programa

Ta program se uveljavi, ko ga potrdi nosilec zasebne zdravstvene dejavnosti, strokovni vodja ali direktor. Program in pripadajoča pisna pravila se uporabljajo do izdelave poenotenih doktrinarnih pravil za izvajanje zdravstvene dejavnosti oziroma do presoje programa s strani  komisije iz 16. člena Pravilnika o pogojih za pripravo in izvajanje programa preprečevanja in obvladovanja bolnišničnih okužb (Ur.l. RS, št. 74/99, 92/06). 

                                                                                                   Podpis

                                                                           nosilca zasebne zdravstvene dejavnosti,







           strokovnega vodje ali direktorja: 

                                                                           _________________________________ 

                                               Žig

Uporabljena literatura:

· Zakon o nalezljivih boleznih.
· Pravilnik o pogojih za pripravo in izvajanje programa preprečevanja in obvladovanja bolnišničnih okužb.
· Strokovne podlage za pripravo programa preprečevanja in obvladovanja okužb povezanih z zdravstvom 2000-2003 – delovna skupina pri MZ, Ljubljana 2003.
· Higiena in obvladovanje okužb – izbrana poglavja, Ana Zlata Dragaš, Marjeta Škerl, Ljubljana, 2004, založba ZRC.
· Okužbe dihal in preprečevanje prenosa – zbornik strokovnega srečanja, KC Ljubljana, 2005.

